4. ΝΟΜΟΣ 2832 της 4/5 Ιουλ. 1922 Περί δικαιωμάτων των υποθηκοφυλάκων, συμβολαιογράφων, ληξιάρχων και δικαστικών κλητήρων. Άρθρ.1-3.-(Ορίζονται τα δικαιώματα των αμίσθων υποθηκοφυλάκων, κατηργήθησαν ως αντικείμενα εις τα άρθρ. 1-3 του ν. 3997/1929, κατωτ. αρ. 5α). Άρθρ.4.-(Αφορών τα δικαιώματα των εμμίσθων υποθηκοφυλάκων, αντικατεστάθη υπό ομοίας διατάξεως του Ν.Δ. 15/16 Οκτ. 1923, κατωτ. αρ. 5, και είτα υπό των άρθρ. 57 και επ. Α.Ν. 434/1937, κατωτ. αρ. 8). Άρθρ.5.-(Αφεώρα τροποποίησιν του παλαιού Κωδ. τελών χαρτοσήμου. Βλ. ήδη 28. Αα.10). Άρθρ.6.-(Τροποποιείται το άρθρ. 1 παρ. 2 ν. ΓπΟΗ΄, 28.Αε.1). Άρθρ.7.-(Ορίζονται τα δικαιώματα των συμβολαιογράφων δι’ ενέργειαν πλειστηριασμού, σύνταξιν διαθήκης και απογραφής, περί ων βλ. ήδη άρθρ. 30 Α.Ν. 356, 6.Εα.6). ΄Αρθρ.8.-Οι παρά τω Πρωτοδικείω Αθηνών δικαστικοί κλητήρες δύνανται να ενεργώσι κατασχέσεις εν τη περιφερεία του Πρωτοδικείου Πειραιώς και τανάπαλιν. Η επίδοσις παντός δικογράφου προς διατηρούντα κατάστημα ή γραφείον οιονδήποτε, εν ω ασκεί το επάγγελμα αυτού, δύναται να γίνη και εν τω καταστήματί του ή τω γραφείω προς τον ίδιον, απουσιάζοντος δε αυτού πρός τινα των εργαζομένων εν τω καταστήματι ή γραφείω υπαλλήλων ή υπηρετών. Το αυτό ισχύει και δια τους ως υπαλλήλους ή υπηρέτας εις καταστήματα ή γραφεία εργαζομένους. Αι περί τοιχοκολλήσεως διατάξεις της Πολιτικής Δικονομίας εφαρμόζονται και εν προκειμένω. Άρθρ.9.-(Ερρύθμιζε τα δικαιώματα των αναπληρούντων συμβολαιογράφον ή υποθηκοφύλακα ειρηνοδικών, περί ων βλ. ήδη άρθρ. 22 Α.Ν. 356/1936, 6.Εα. και άρθρ. 5 Α.Ν. 434/1937, 6.Ηα.8). Σελ. 481 Οργανισμός Υποθηκοφυλακείων 6.Η.α.1-4 Άρθρ.10.-Οι του προσωπικού των εμμίσθων Υποθηκοφυλακείων του Κράτους δύνανται να καταστήσωσι συντάξιμον και την προ των νόμων περί εμμίσθων Υποθηκοφυλακείων υπηρεσία των παρ’ αμίσθω Υποθηκοφυλακείω, ως και την δικηγορικήν των τοιαύτην καταβάλλοντες τμηματικώς δια κρατήσεων, κατά τας διατάξεις του ν. 1294 και του εκτελεστικού αυτού Δ/τος, ποσοστόν προσδιοριζόμενον επί τη βάσει του μισθού ον λαμβάνουσι καθ’ ον χρόνον δηλούσιν ότι επιθυμούσι να καταστήσωσι συνταξίμους τας ως άνω υπηρεσίας. Αι κρατήσεις άρχονται από της δημοσιεύσεως της σχετικής αποφάσεως του Υπουργού εις την Εφημερίδα της Κυβερνήσεως κοινοποιούμενης άμα εις τον αρμόδιον ταμίαν. Εν τω συνυπολογισμώ τούτω, δύο έτη δικηγορικής εργασίας ισούνται προς έν συντάξιμον, τρία δε έτη υπηρεσίας παρ’ αμίσθω Υποθηκοφυλακείω ισούνται προς δύο έτη συνταξίμου. Αλλ’ εν ουδεμιά περιπτώσει επιτρέπεται να προστεθή εκ του λόγου τούτου δικηγορική υπηρεσία συντάξιμος ανωτέρα των δώδεκα ετών. Οι τοιούτοι υπάλληλοι εξερχόμενοι εξ οιουδήποτε λόγου, πλην θανάτου, της υπηρεσίας προ της συμπληρώσεως πέντε ετών αφ’ ης εδημοσιεύθη η κατά το προηγούμενον εδάφιον Υπουργική απόφασις εις την Εφημερίδα της Κυβερνήσεως, στερούνται των πλεονεκτημάτων του παρόντος άρθρου, μη δυνάμενοι ν’ αναζητήσωσιν ουδέ τα υπ’ αυτών καταβληθέντα ποσοστά. Εάν όμως αποθάνουσιν εντός της πενταετίας, οι προς ους μεταβαίνει το δικαίωμα της συντάξεως, δικαιούνται να καταβάλωσιν το υπόλοιπον του χρέους δια κρατήσεων εκ της συντάξεως ή δια συνολικής καταβολής. Ο δια του Ν. 2751 παρεχόμενος μισθός του προσωπικού των εμμίσθων υποθηκοφυλακείων αυξάνει κατά 30%. Άρθρ.11.-Ο παρών Νόμος ισχύει από της επιούσης της καταχωρήσεώς του εις την Εφημερίδα της Κυβερνήσεως. 